হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হ্যারি পটার (চরিত্র)
কাহিনীর পটভূমি হচ্ছে হগওয়ার্টস স্কুল অফ উইচক্র্যাফট অ্যান্ড উইজার্ড্রি। সেখানে হ্যারি তার ঘনিষ্ঠ দুই বন্ধু রন উইজলি ও হারমায়োনি গ্রেঞ্জার এর সাথে বিভিন্ন অ্যাডভেঞ্চারে অংশ নেয়। হ্যারি ধীরে ধীরে আবিষ্কার করে যে, সে জাদুকর সম্প্রদায়ের মধ্যে অত্যন্ত বিখ্যাত। তার চেহারার সবচেয়ে উল্লেখযোগ্য দিক হচ্ছে তার কপালে বিদ্যুৎ চমকের মত কাটা দাগ, যা স্কার নামে পরিচিত। লর্ড ভোলডেমর্ট যখন হ্যারিকে মারতে "আভাডা কেডাভ্রা" নামক অভিশাপ দিয়েছিল তখন হ্যারির কপালে এই দাগ সৃষ্টি হয়েছে। ভোলডেমর্ট হ্যারির বাবা-মাকে হত্যা করেছে। জাদু বিশ্বে হ্যারিই একমাত্র ব্যক্তি যে "আভাডা কেডাভ্রা" নামক মৃত্যু অভিশাপ থেকে বেঁচে গেছে। এর ফলে লর্ড ভোলডেমর্টের পতন হয়েছে।